
A közvetlen demokrácia fejlődése, az e-demokrácia lehetőségei

Dolgozatom alapját a közvetett hatalomgyakorlás születésének a körülményei adja,
miszerint jelenleg az országok többségében használt modell kényszerbül született, az akkori
technikai lehetőségnek megfelelően. Az Amerikai Egyesült Államok alapításánál egy
közvetlen demokrácia létrehozása volt a cél, azonban az akkori technikai lehetőségek erősen
korlátozottak voltak, így köztes megoldásként lett kitalálva a képviseleti demokrácia modell.
A kérdés az, hogy ha akkoriban a technikai fejlettség ott állt volna ahol napjainkban, akkor
megszületett volna a világ első olyan országa, ahol a közvetlen demokrácia legalább olyan
szinten megvalósul, mint a közvetett. Dolgozatomban arra keresem a választ, hogy vajon egy
országban, ha van igény a közvetlen hatalomgyakorlásra, akkor hol kellene meghúzni a határt
a közvetlen és a közvetett demokrácia lehetőségei között. Melyek azok az érvek és ellenérvek
melyek az emberek nagyobb befolyását a politikában firtatják, és a közvetlen demokráciát,
mint fogalmat egyáltalán nem lenne-e érdemes újragondolni a technika páratlan sebességű
fejlődése miatt, hisz a két elem közötti kapcsolat nem vitatható.
Dolgozatom célja ennek az arany középútnak a megtalálása, amely mind a képviseleti, mind a
közvetlen demokráciának az előnyeit magában tudná hordozni. A közvetlen hatalomgyakorlás
kiteljesedését szeretném bemutatni a technikai fejlődés tükrében, amely megadhatja a választ
a jelenlegi demokráciát támadó érvekre és segíthet az embereknek a demokráciában való
hitük megőrzésében.



